Адным з вядучых спосабаў арганізацыі пошукавай дзейнасці навучэнцаў у вучэбнай краязнаўчай рабоце з’яўляецца даследчы метад. Яго Святлана Мікалаеўна выкарыстоўвае пры арганізацыі метэаралагічных, гідралагічных, феналагічных назіранняў і апрацоўцы іх вынікаў, а таксама пры правядзенні экскурсій, складанні эканоміка-геаграфічнай характарыстыкі мясцовых прадпрыемстваў і г.д. Да новых метадаў навучання можна аднесці выкарыстанне ІКТ і магчымасцей інтэрнэту. Ён спалучае ў сабе адразу некалькі метадаў (ілюстрацыйны і часткова-пошукавы) і з’яўляецца крыніцай краязнаўчай інфармацыі. Найбольш часта на ўроках прымяняецца ілюстрацыйны матэрыял па тэме, якая вывучаецца, атрыманы з інтэрнэту, а таксама ў школе ёсць магчымасць правядзення ўрокаў з выхадам у інтэрнэт.